Aknast välja vaadates ei meenuta mulle mitte miski, et nädala pärast tähistame jõule. Samas, kui selle üle veidi järgi mõelda, siis ei näe ma jõulukuu märke vaid sellepärast, et kasvasin üles keskkonnas, kus nendeks olid külm ilm, lumi, pimeduses säravad elektriküünlad, kaunilt ehitud kuusepuud jne. Oleme nüüd juba mõned aastad Paapual elanud ning seetõttu oskame märgata ka siinseid jõulude lähenemise märke.